
AMANTISSIME PATRUE 



nec adeo arcta me tibi vin- 
cula devincirent , nec adeo constanti 
ego te obsequio prosequutus fuissem, 
dubius fortasse haerere possem, cui li- 
bellum hunc dono mitterem . Ast hoc 
qua tua in me caritas , qua meum er- 
ga te studium minime patitur . Hinc 
hujus consilii rationem quisque perspe- 
ctam habere potest . Et vero non ita 
ego opusculi qualiscumque laude in a- 
liorum admirationem venire desidero, 

quam, si quid mea disciplina valeo, id 
totum ad aliorum utilitatem impendens 
benevolentiam et amorem mihi conci- 
liare possim . Nec servile nimium stu- 
dium turpisque assentatio me ad hoc 
impulit, sed ea tant urnmodo rnens, ut 9 
quid sentirem , tibi declararem . 
Vale. 



FABMONI JOSEPH 

XliC morbus ab antiquis medicis parum ad- 
modum observatus fuit, et Galenus ipse duos 
solummodo diabeticos in sua praxi vidisse, asse- 
rere non dubita vit . 

Graeci hunc morbum Latini vero Dia- 

betem nuncuparunt ; recentiores medici de bac 
aegritudine fusius verba feccrunt; sed revera rum 
multa adhuc dicenda remaneant, operae pretium 
putavi in hac mea disputatione de hoc morbo ef- 
fari. 

Et ut a definitione morbi initium ducam, Dia- 
betes est morbus, in quo, propter urinarum prae- 
ternaturalem afftuxum et morbosum, lotium adeo 
copiose et continue ab aegro clicitur, ut quan- 
titatem potulenti assumpti mirum in modum ex- 
uberet, et cum urinis oleum ipsum animale, et 
liquefacta quasi corporis pinguedo, et quandoque 
chylosae ipsae substantiae per camles uropojeti- 
cos morbose separantur; qui morbus vetulis prae- 
cipue communis cst , et summopere molestus. 



Morbi dcfinitio. 

Distinctiones Diabetis . 



Trcs Piabetis species a neojtericjs jdjstjDguun- 
tur. 

Piima est, cum aeger urinam naturaletn, n»x 
ullo modo morbose alfectam, sed exuberanti ci • 
pia continuo effundit. 

Secunda species Diabetis est, cum cito nimis 
ac frequenter urina ejicitur, quae substantiae 
paullo ante assumptae formam et colorejn re- 
tinet. 

Terlia demum ca est, quam otiam aliqui scri- 
ptores coeliacam iprope urinosam appeHare non 
dubitant , in qua chvlosae ipsae substantiae per 
lotium cum ipso «onunixtae effunduntur . 

Haec est luctuosa equidem hujusce teterrimi 
morbi species, de qua sic Aretacus scribit: In hoc 
morbo miraculi ad instar carnes hominum et pin- 
guedines per urinam separantur, et totum corpus 
ad consumptionem et marasmum conducitur. 

Sjmptomata morbi . 

Incipiente aegritudine, urinae majori in copia 
quam par est, ab aegro sine incommodo .sepa- 
rantur, -nec ipsae morbosae admodum apparent; 
ingravescente vero morbo, urinae copia plurimura 
adaugetur cum continua mingendi voluntate: sitis 
satis molesta et fere inexplebilis cum f aucium a- 
riditate supervenit, et urinae fiunt spumosae .▼al- 

de atque albescentes turbidissimae , tunc calor 
vrens et molestus per aegrotantis corpus per- 
funditur, et anxietatibus internisque molestiis ve- 
xatur ; si aegrotus a mictione, si tieri potest, sese 
absrinere putet, Uia et lumbi et perinaeum et i- 
psi testes tumescunt et dolent ; fcbris insuper 
aegrotanti quasi hectica supervenire solet, et pau- 
latim toto corpore emaciatur atque tabescit. A- 
aorrexia demum correptus, et totali viscerum chy- 
lopojeticorum prostratione et vinum universalium 
inter convulsiones et deliria ad mortem aeger 
perducitur. 

Urinae vero diabeticorum cheraice pertractatae, 
chylosam substantiam, et fere chylum ipsum non 
immutatum praeseferunt ; insuper lacteae quasi 
et saccharo quam similes inveniuntur, ct oleo 
plurimo natanti superabundantes . 

Causae. 

Diabetis causae duplicis generis sunt, videlicet 
aliae externae, aliae vero internae. Atque ut de in« 
ternis primum dicam , nimia dilatatio cum lassi- 
tudine adjuncta viscerum uropojcticorum pro- 
xima Diabetis est causa; quod vitium cum ven- 
tnculi atonia et viscerum pmnium chylopojetico- 
rum fere semper conjungitur, et ideo quasi ven- 
triculi lienteria dici potest, aut certe cum ipsa 
adsociatur. 

Causae aliae insuper quam plurimae ad hunc 
inducendum morbum concurrere possunt, inter 

quas scorbutica dyscrasia eminet, aut etiam scro~ 
phulosa, aut syphtilica , purgantium drasticorum 
abusus, et praecipue intempestivus cantharidum 
externus atque internus usus , liquores etiam ni- 
mium spirituosi , carnes fumo, aut sale duratae 
per longum temporis spatium assumptae, blen- 
norrhoeae virulentae male tractatae, venus vaga 
aliaque similia , praesertim in senibus , ad hunc 
promovendum morbum plurimum conducere pos- 
funt. 

Prognosis . 

Lamius praestantissimus de hoc morbo sermo- 
nemhabens ait* : Diabetes tetcrrimus morbus est, 
in quem ubi quis inciderit fere nunquam salvus 
evadit, et ab eo diutissime et sine remedio con- 
flictatur » . 

Si autem recens et in juvenibus oboriatur, a- 
liquando curari potest ; in senibus vero medelam 
non admittit, et eorum corpus lente consumitur 
atque liquescit. 

Analjrsis chemica. 

■ 

Quam plurimi revera experientissimi Chemici 
Professores diabeticorum urinas chemice pertra- 
ctarunt ; sed ut multa paucis comprehendam, ob - 
servandum est, quod diabetici siti fere inexple- 
bili laborant, et semper majori copia liquidorum 
assumptorum per urinam secernunt. Haec urina 
vero, ut verbis excellentissimi Thenard utar, che- 
mice pertractata, plurimam sacchari copiam con- 

tinet, et quod mirum est, nec uricum, nec aci- 
dum uricum continet, sed potius portionem ali- 
quam minimam sulphati, et minimam quoque 
phosphati, quod vix tincturam heliotropii (vulgo 
tornasole) tingit; uno verbo , in diabcticorum 
urinis, quod magis conspicuum cernitur, est ma- 
xima aquae copia, et multa saccharina materics 
atque exigua pars salis muriatici dissoluti. 

Quod vero praecipue adnotandum in diabeti- 
cis , iilud est , quod per vias uropojeticas et per 
exuberantcm lotii copiam non solum serum ipsum 
sanguinis, scd animales substantiae, pinguedo i- 
psa fere dissoluta, et olea nutrientia animalia se- 
parantur, et tandem, quod admiratione est di- 
gnum, chylus ipse fere immutatus per urinae 
profluvium morbose separatur, et aegri corpua 
ad consuraptionem atque marasmum perducit. 

In Diabete autem melitico sic dicto , si urinae 
diabeticorum istorum ad analysim chemicam sub- 
jiciantur, teste experientissirao ichemico Mara- 
bellio, multa equidem veri sacchari copiam exhi- 
bent ; et revera urina recens saporem sacchari- 
num manifestissimum praebet, qui tamen sapor 
temporis progressu salus evadit. 

Insuper cum Marabellius ipse urinam in meli- 
tico Diabete attentius ad trutinam chemicam re- 
vocasset, recentem urinam meliticam ad calorem 
graduum decem et octo thermometri Rheaumu- 
riani exposuit, et duobus transactis diebus haec 
urina bullas plurimas gas acidi emittebat, turbi- 
da fiebat, multaquc obscura filamenta deponebat, 

odorem satis perspicuum urinosum expirans, et 
fcrmentationis alicujus vinosae notam pracscfe- 
rens, quae substantiarum in quibus principia sac- 
charina plurimum abundare solent, propria est. 
Sed de analysi urinarum diabeticorum quae dixi 
satis esse possunt, cum alia quam plurima apud 
scriptores chemicos in eorum operibus passim 
invcniantur . 

Cura. 

Indicationcs curativae in Diabete esse dcbent, 
et pcculiares dyscrasiae etpraecipue scorbuticae, 
scrophulosae , syphiliticae , et nimia viscerum u- 
ropojeticorum debilitas opportunis remediis eri- 
gatur, et vires etiam stomachi in hoc morbo plu- 
rimum labefactatae restaurentur. Ad remedia ex- 
tcrna quod attinet, notandum est, quod sangui- 
nis emissiones convenire non possunt, nisi in ini- 
tio morbi, ubi manifesta cxistat plethora in juve- 
nibus praesertim, sed •numquam in senibus. Quem- 
admodum vero hic morbus fere semper cum ni- 
mia alvi obstipatione conjungitur; ita clysteres 
emollientes et oleosi locum aJiquem habere pos- 
sunt, formentationes quoque adhibentur ex de- 
coctionibus plantarum adstringcntium, et ab ipso 
cortice peruviano desumptae: semicupia frigidius- 
cula , et etiam balnea universalia semifrigida 
pracstare possunt effectum: tandem et lutum 
thermale ad pubem, ad regionem vesicae urina- 
riae, ad perinaeum , muitum levaminis afferre 
possunt. 

Sed ut de intcrnis remediis loquar, purgantia 
certe, praesertim drastica, non conveniunt, et 
lenioribus tantummodo uti debemus ; videlicet le- 
nientia ex conserva pulpae casiae cum pulvere li- 
quiritiae, et nitro corollato desumpta, et manna cum 
sero lactis, aut similia blande admodum lassativa . 

Absorbentia vero in hoc morbo curando a me- 
dicis adhibita fuerunt, videlicet cx ostreaceis, ex 
oculis cancrorum fluviatilium , ex bollo armcno 
aliisque similibus. 

Adstringentia quoque remedia proposita fue- 
runt, inter quae decoctiones plantarum et stipi- 
tum adstringentium, et praesertim corticis per- 
uviani: item aluminosa, videlicet aqua alumino- 
sa Falloppii, sic dicta della Brandola, et similia • 
Opiata etiam non sunt omittenda caute exhibita, 
inter quae extractum seminum hyoscyami lauda- 
tur, et extractum opii, aliaque ex opio ipso pa- 
rata remedia, et denique oleum croton tilii, ut 
cum successu a Brera fuit adhibitum . 

Si vero morbus consumptionem aegrotantis in- 
ferre videatur, tunc relictis omnibus aliis reme- 
diis, ad ea praesidia confugiendum est, quae ad 
phthisim curandam adhibere solemus : hinc pri- 
mum locum ad hoc perficiendum tenet, si tieri 
potest, incrassantia , glutinosa , gelatinosa et prae- 
cipue Iacticinosa omnia, jura stipata, carnes ju- 
venum animalium , lac vero cum aqua Brandulae 
conjunctum, aut cum aqua thermali 'montis Or~ 
thonis, tandem ipsa diaeta lactca exquisita, et ad 
longum tempus protracta. 



Si vero morbus ad meliorcm conditionem se 
vertat, tonus viscerum chylopojeticorum resti- 
tuendus erit . Hinc martialia suppeditari possunt, 
rhabarbarata , et ipsae aquae acidulae minerales, 
ut aeger restauratis viribus stomachi, iterum nu- 
triri possit, et ad optatam valetudinem perduci. 

THESIS PRIMA 

Diabetes in juvenibus, et a levioribus atque ex- 
ternis causis productus, curari potest; in seni- 
bus vero incurabilis evadit, et ipsos ad certam 
necem perducit. 

THESIS SECUNDA 

Si in Diabete stomacbi vires ita debilitentur, ut 
chylosae ipsae substantiae parum, aut nihil im- 
mutatae per vias urinarias secernantur, aeger 
ad tabem atque consumptionem certissime con- 
ducitur. 

